Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka 
dňa 7. apríla 2009

Materiál číslo: 336/2009

K bodu: Zavedenie elektronického verejného obstarávania a e-aukcií v mestskej časti Bratislava-Petržalka_______________________________________________

Predkladá:					Návrh uznesenia:

Marián Miškanin	Miestne zastupiteľstvo mestskej časti Bratislava-
prednosta	Petržalka
	 
s ch v a ľ u j e:

Prerokované:					1. Zavedenie elektronického verejného
		obstarávania a e-aukcií v mestskej časti Bratislava-Petržalka podľa predloženého
v operatívnej porade starostu			materiálu a proces elektronického verejného
dňa 2.3.2009					obstarávania zabezpečiť prostredníctvom:	
					
vo finančnej komisii		a) nového pracovníka – špecialistu na
dňa 6.4. 2009	elektronické verejné obstarávanie (odborne
		spôsobilej osoby s praxou vo verejnom
	obstarávaní) 
v komisii správy majetku  				
a miestnych podnikov				 b) externej spoločnosti vykonávajúcej
dňa 23.3. 2009	elektronické aukcie
	
v komisii podnikateľských činností 		2. Vyčleniť z mimorozpočtových prostriedkov
dňa 18.3. 2009				z prebytkov hospodárenia za rok 2008 sumu:									 
						a) 37 465 € na zakúpenie elektronického softvéru
Spracoval:	V.O.SYSTEM a PROe.biz
	 
PhDr. Stanislav Rumann	 		b) 14 218 € na prijatie nového pracovníka – 
vedúci oddelenia vnútornej správy	 špecialistu na elektronické verejné obstarávanie
a informatiky					 

Dôvodová správa

V zmysle Programových priorít samosprávy v mestskej časti Bratislava-Petržalka na roky 2007 – 2010, bod 9.4.2. - Zaviesť elektronické verejné obstarávanie, bol vypracovaný tento materiál, ktorý odporúča na realizáciu elektronického verejného obstarávania v MČ Bratislava-Petržalka vykonať nasledovné kroky:

- zakúpiť programové vybavenie umožňujúce: 
- podporu výkonov v oblasti verejného obstarávania 
- vykonávať elektronické aukcie

- proces elektronického verejného obstarávania zabezpečiť prostredníctvom:
a) nového pracovníka – špecialistu na elektronické verejné obstarávanie (odborne spôsobilej osoby s praxou vo verejnom obstarávaní)
b) externou spoločnosťou vykonávajúcou elektronické aukcie 

Zavedenie elektronického verejného obstarávania je v súlade s úlohou č. 5 akčného plánu Koncepcie rozvoja informačných systémov Mestskej časti Bratislava-Petržalka.

* * *

Čo je elektronické obstarávanie?

	Je to postup vo verejnom obstarávaní, ktorý je podporovaný elektronickými prostriedkami. Pod pojmom elektronicky sa na účely zákona rozumie použitie elektronických zariadení na spracovanie a uchovanie údajov (vrátane digitálnej kompresie), ktoré sú prenášané, posielané a prijímané po vedení, rádiovými vlnami, optickými prostriedkami alebo inými elektromagnetickými prostriedkami.

V súčasnosti možno elektronické verejné obstarávanie zabezpečiť dvoma spôsobmi:
a)	prostredníctvom systému EVO, fungujúcom na internetovej stránke Úradu pre verejné obstarávanie,
b)	zakúpením špeciálneho softvéru od firiem, ktoré sa touto problematikou zaoberajú. 

Systém EVO 

Mestská časť Bratislava-Petržalka je v tomto systéme už zaregistrovaná a disponuje aj potrebným zaručeným elektronickým podpisom. Systém je zameraný predovšetkým na nadlimitné, podlimitné a podprahové zákazky, no zákazky s nízkou hodnotou, ktoré MČ využíva v drvivej väčšine, EVO nepodporuje. Navyše mu boli v minulosti zo strany používateľov vyčítané niektoré nedostatky (bezpečnostný audit, prepojenie na platnú legislatívu). 

Elektronický softvér

V súčasnosti sa v praxi najviac využíva softvérový produkt V.O.SYSTEM spoločnosti Lazar Consulting, s.r.o., ktorá je jeho jediným dodávateľom. Určený je na podporu všetkých výkonov v oblasti verejného obstarávania. Ide o štandardný a komplexný informačný nástroj pre podporu činností v oblasti verejného obstarávania. V súlade s platnou legislatívou je všeobecne využiteľný pre verejných obstarávateľov, navyše s možnosťou prispôsobenia sa ich konkrétnym podmienkam. V.O.SYSTEM umožňuje zjednodušiť, sprehľadniť a zefektívniť rutinné činnosti a súčasne zabezpečuje zhodu s postupmi a podmienkami definovanými platnou legislatívou - plánuje, špecifikuje, eviduje, vytvára dokumenty a listy, kontroluje, hodnotí, komunikuje, archivuje... Okrem toho poskytuje a sprístupňuje okamžité informácie o stave konkrétnych zadávaných zákaziek, podáva súhrnné aktuálne informácie o štruktúre a rozsahu verejného obstarávania v organizácii. Používatelia oceňujú najmä poriadok v evidenciách a efektívnu prácu s dokumentáciou, všetko v súlade s legislatívou. 
V.O.SYSTEM prináša s novým systémom práce tiež jednoznačnosť, prehľadnosť a možnosť kontroly i pri vysokom počte realizovaných postupov zadávania zákaziek. Nezanedbateľné je znižovanie chybovosti, ktorú spôsobuje ľudský faktor a znižovanie osobnej záťaže zainteresovaných pracovníkov. V prípade zadania nesprávnych údajov či termínov systém používateľa ďalej nepustí, čím sa možnosť zrušenia výberového konania a ďalších sankcií (strata odbornej spôsobilosti) zo strany Úradu pre verejné obstarávanie znižuje na minimum.
V.O.SYSTEM využívajú v procese verejného obstarávania také inštitúcie, ako Ministerstvo dopravy, pôšt a telekomunikácií SR, Ministerstvo financií SR, Ministerstvo hospodárstva SR, Ministerstvo kultúry SR, Ministerstvo pôdohospodárstva SR, Ministerstvo práce, sociálnych vecí a rodiny SR, Ministerstvo spravodlivosti SR, Ministerstvo výstavby a regionálneho rozvoja SR, Ministerstvo zdravotníctva SR a Ministerstvo životného prostredia SR, z oblasti verejnej správy sú to mestá Dubnica nad Váhom, Levice, Malacky, Martin, Poprad, Považská Bystrica, Prievidza a Trebišov.

Finančné prostriedky potrebné na zakúpenie 1 licencie softvérového produktu pre verejné obstarávanie V.O.SYSTEM:  2 320,50 € s DPH
V uvedenej cene je zahrnuté: softvérový produkt V.O.SYSTEM, inštalácia, nastavenie prevádzkových parametrov, dvojdňové školenie používateľa, metodické poradenstvo pri rozbehu, používateľská príručka v tlačenej forme. 
K softvéru sa poskytujú aj služby súvisiace s rozvojom a vývojom produktu, a to na základe paušálneho poplatku, vďaka ktorému spoločnosť Lazar Consulting, s.r.o., automaticky garantuje rozvoj a vývoj produktu vždy, keď si to vyžiada legislatívna zmena a nová metodika, a keď sa produkt dopĺňa a rozširuje o nové funkcie na základe zovšeobecnených podnetov používateľov. Cena mesačného paušálu za poskytovanie týchto služieb pre 1 licenciu je 41,65 € s DPH.

Čo je elektronická aukcia?

	Je to opakujúci sa proces vo verejnom obstarávaní pri využití elektronických zariadení na predkladanie nových cien upravených nadol alebo nových cien a ďalších hodnôt upravených priaznivejšie. Účelom je zostaviť poradie ponúk automatizovaným vyhodnotením, ktoré sa uskutočňuje po úvodnom úplnom vyhodnotení ponúk. Voči výsledkom e-aukcie nie je možné podať námietku a po jej skončení uzavrie verejný obstarávateľ s víťazom e-aukcie zmluvu. To umožňuje verejnému obstarávateľovi nakupovať v objektivizovaných cenách, čím výrazne prispieva k úsporám finančných prostriedkov verejného obstarávateľa. Predstavuje tak efektívny a transparentný nástroj na zníženie kúpnej ceny.
Pre účely použitia elektronickej aukcie sú ďalšie základné pojmy definované nasledovne:
• on-line výber uchádzača, označované tiež ako e-aukcie: elektronická forma výberu úspešného uchádzača formou vzdialeného prístupu uchádzačov k aukčnej sieni 
• verejný obstarávateľ - administrátor: osoba, ktorá v rámci on-line e-aukcie vyzýva uchádzačov na predkladanie nových cien upravených smerom nadol 
• aukčná sieň: prostredie, v ktorom uchádzači predkladajú nové ceny upravené smerom nadol. Je umiestnené na určenej adrese vo verejnej dátovej sieti internet. 
• predmet e-aukcie: tovar požadovaný verejným obstarávateľom v oznámení o vyhlásení verejného obstarávania a v súťažných podkladoch 
• zadávacie kolo: sprístupnenie aukčnej siene, v ktorom sa uchádzači oboznámia s e-aukčným prostredím bez možnosti súťaže 
• súťažné kolo: on-line porovnávanie ponúk uchádzačov uvedených v zadávacom kole a v súťažnom kole a ich stále vyhodnocovanie v limitovanom čase.

V praxi sa elektronické aukcie využívajú nasledovným spôsobom:

a)	pri zákazkách s nízkou hodnotou – vyhlasovateľ vykoná najskôr prieskum trhu a na jeho základe pozve do elektronickej aukcie všetky ním oslovené firmy, ktoré splnili podmienky účasti a ktoré potom v súťažnom kole predkladajú svoje nové, smerom nadol upravené ponuky. Takýmto spôsobom možno uskutočniť verejné obstaranie v priebehu niekoľkých dní.

Súčasná prax pri zákazkách s nízkou hodnotou na MÚ: 
-	príprava súťažných podkladov na príslušnom oddelení 
-	prerokovanie VO na operatívnej porade starostu 
-	zverejnenie výzvy na predkladanie ponúk na webovej stránke MČ
-	predkladanie ponúk
-	vymenovanie komisie na otváranie obálok
-	otváranie obálok, vyhodnotenie splnenia podmienok účasti, vyhodnotenie samotných ponúk
-	prerokovanie zápisnice z otvárania obálok v operatívnej porade starostu
-	uzatvorenie zmluvy s víťazom VO
Doba trvania VO na predmet zákazky s nízkou hodnotou takýmto spôsobom: 5 - 6 týždňov.

b)	pri ostatných zákazkách –  najskôr je potrebné uskutočniť riadne výberové konanie na predmet zákazky vrátane všetkých náležitostí, od prípravy súťažných podkladov až po vyhodnotenie samotných ponúk. Až potom budú  uchádzači, ktorí splnili podmienky určené verejným obstarávateľom, vyzvaní na účasť v elektronickej aukcii a na predloženie nových cien upravených smerom nadol.

Softvér

	Jedným z najrozšírenejších a najúspešnejších softvérových produktov umožňujúcich elektronickú aukciu je systém PROe.biz ostravskej spoločnosti NAR marketing. Uvedený softvér môže byť podľa požiadaviek používateľa prepojený aj so softvérom V.O.SYSTEM (prepojenie databázy), môže sa však používať i samostatne a dá sa podľa potreby prispôsobiť požiadavkám obstarávateľa. Elektronická aukcia sa môže, ale nemusí použiť aj pri obstarávaní nadlimitných a podlimitných zákaziek. K jej ďalším prednostiam patria:
	• nákupy v objektivizovaných trhových cenách
	• modulárne nastaviteľný proces kontroly podľa potrieb zadávateľa
	• transparentnosť celého procesu on-line výberových konaní
	• mimoriadne silný protikorupčný nástroj
	• významné skrátenie času potrebného na výberové konania
	• zníženie transakčných obstarávateľských nákladov o viac ako 50%
	• pri prvých nákupoch skokové zníženie cien presahujúce 10%
	• protokol o celkovom priebehu e-aukcie okamžite po ukončení

Finančné prostriedky potrebné na zakúpenie softvérového produktu virtuálna aukčná sieň PROe.biz:

Prístup k aplikácii PROe.biz umiestnenej na serveri poskytovateľa			
			
Licencia na softvér PROe.biz PARK verzia mono	 	 	
Časovo neobmedzená licencia sw PROe.biz s neobmedzeným počtom realizovaných on-line výberových konaní	34 058 EUR	
Ročný poplatok za hosting, zálohovanie dát, hotline a help desk	     792 EUR	
Oprávnenie realizovať on-line výberové konania len pre firmu nadobúdateľa. 	 	 	
Ceny sú uvedené s DPH
	
Keďže zakúpenie uvedeného softvérového produktu je značne finančne náročné, systém PROe.biz ponúka aj trial verziu ePilot, umožňujúcu firmám a inštitúciám bezplatné používanie softvérového systému PROe.biz po dobu dvoch mesiacov. Prax ukázala, že už počas týchto dvoch mesiacov dosiahli verejní obstarávatelia také úspory, že si mohli ihneď zakúpiť plnohodnotnú verziu programu.

E-aukcie - interne alebo externe?

	Vzhľadom na skutočnosť, že schválený plán verejných obstarávaní na rok 2009 počíta len na miestnom úrade s obstarávaním tovarov, služieb a stavebných prác v objeme 1 288 709 €, pri predpokladanej minimálnej 10-percentnej úspore vďaka elektronickým aukciám (PROe.biz uvádza pri tovaroch a službách priemernú úsporu 15 a pri stavebných prácach 20 %) by úspora finančných prostriedkov na MÚ predstavovala sumu 128 871 €. Táto suma by postačovala nielen na zakúpenie licencie PROe.biz, ale aj na zakúpenie softvérového produktu V.O.SYSTEM.
	V prípade čerpania úveru na opravu školských zariadení vo výške 4 979 088 € by však predstavovali usporené finančné prostriedky podstatne vyššiu sumu – pri 10 %-nej úspore 497 908 € a pri 15 %-nej dokonca 746 863 €! 
	Usporené finančné prostriedky by tak pokryli aj mzdové náklady na prijatie špecializovaného pracovníka - osoby spôsobilej vykonávať verejné obstarávanie, ktorá by zabezpečovala verejné obstarávanie pre celú mestskú časť Bratislava-Petržalka a na starosti by mala výlučne verejné obstarávania (rovnako ako je tomu vo väčšine ostatných inštitúcii a firiem). Zároveň by sa odbúrala nutnosť objednávať výkon verejného obstarávania u externistov, čo doposiaľ celý proces značne predražovalo (odmeny za jedno zrealizované verejné obstarávanie sa doposiaľ pohybovali v závislosti od objemu a náročnosti verejného obstarávania od 1 600 do 2 500 €) a úspory zo zavedenia elektronického verejného obstarávania by sa tak znížili na minimum. 
	Čo sa týka realizácie elektronických aukcií externou spoločnosťou, pre mestskú časť by bol takýto spôsob neefektívny – jedna súťaž realizovaná spoločnosťou NAR marketing stojí 
1 580 €, ostatné spoločnosti si účtujú zhruba 33 % z dosiahnutých úspor. Najmä pri veľkých zákazkách s objemom niekoľko miliónov korún sú to doslova peniaze vyhodené von oknom. Pritom si treba uvedomiť, že najnáročnejšia v celom procese verejného obstarávania je jeho príprava (súťažné podklady atď.) a samotná realizácia, e-aukcia, ktorá nasleduje až po otváraní obálok a vyhodnotení splnenia podmienok účasti,  je už len akousi „čerešničkou na torte“ – na jej zvládnutie stačí pol dňa.

Príjmy a výdavky pri realizácií e-aukcií externou spoločnosťou:

NAR marketing – 10 %	
Počet VO za rok	Celkový objem finan. prostr.	Ušetrené prostriedky pri e-aukcii - 10 %	Odmena spoločnosti NAR marketing	
40	150 000 000 Sk	15 000 000 Sk	1 903 963 Sk	
 	4 979 088 €	497 908 €	63 200 €	
				
NAR marketing – 15 %	
Počet VO za rok	Celkový objem finan. prostr.	Ušetrené prostriedky pri e-aukcii - 15 %	Odmena spoločnosti NAR marketing	
40	150 000 000 Sk	22 500 000 Sk	1 903 963 Sk	
 	4 979 088 €	746 863 €	63 200 €	

Externá spoločnosť – 10 %	
Počet VO za rok	Celkový objem finan. prostr.	Ušetrené prostriedky pri e-aukcii - 10 %	Odmena 33 % z usporenej sumy pre externú spol.	
40	150 000 000 Sk	15 000 000 Sk	4 950 000 Sk	
 	4 979 088 €	497 908 €	164 310 €	
				
Externá spoločnosť – 15 %	
Počet VO za rok	Celkový objem finan. prostr.	Ušetrené prostriedky pri e-aukcii - 15 %	Odmena 33 % z usporenej sumy pre externú spol.	
40	150 000 000 Sk	22 500 000 Sk	7 425 000 Sk	
 	4 979 088 €	746 863 €	246 465 €	

	Prijatie špecializovaného pracovníka je z tohto pohľadu najvýhodnejšou alternatívou. Už aj z toho dôvodu, že v súčasnosti nie je na MÚ systematizované miesto pre oblasť verejného obstarávania, hoci táto činnosť je mimoriadne náročná na znalosť legislatívy a množstva postupov vo verejnom obstarávaní. Nie náhodou môžu túto činnosť vykonávať len osoby odborne spôsobilé. Vzhľadom na často sa meniacu legislatívu, potrebu jednoznačného výkladu zákona, nepretržitú prax (po roku nečinnosti môže odborne spôsobilá osoba prísť o svoju spôsobilosť) a náročnosť celého procesu nie je únosné, aby sa tejto činnosti venovali pracovníci miestneho úradu popri svojej hlavnej pracovnej náplni. Najmä ak jediná chybička v súťažných podkladoch môže byť dôvodom na zrušenie celého verejného obstarávania pripravovaného niekoľko týždňov či mesiacov.  

Náklady spojené s prijatím nového pracovníka na elektronické verejné obstarávanie:

mzdové náklady (mzdy + odvody)	11 484 €	
počítačové vybavenie	  1 050 €	
zriadenie kancelárie	  1 684 €	
Spolu	14 218 €	

Tabuľka počiatočných nákladov a príjmov

mesiac	výdavky 	suma	príjmy	suma	
 	 	 	 	 	
jún	nástup nového pracovníka	 	 	 	
 	zakúpenie a inštalácia V.O.SYSTEM	2 321 €	 	 	
 	zriadenie kancelárie + počítačové vybavenie	2 734 €	 	 	
 	mesačný paušál V.O.SYSTEM	42 €	 	 	
júl	mzdové náklady	1 914 €	 	 	
 	mesačný paušál V.O.SYSTEM	42 €	 	 	
august	mzdové náklady	1 914 €	 	 	
 	mesačný paušál V.O.SYSTEM	42 €	 	 	
 	zakúpenie softvéru na elektronické aukcie	34 058 €	 	 	
 	ročný poplatok PROe.biz	792 €	 	 	
september	mzdové náklady	1 914 €	 	 	
 	mesačný paušál V.O.SYSTEM	42 €	 	 	
október	mzdové náklady	1 914 €	 	 	
 	mesačný paušál V.O.SYSTEM	42 €	 	 	
november	mzdové náklady	1 914 €	podľa počtu	 	
 	mesačný paušál V.O.SYSTEM	42 €	a objemu 	 	
december	mzdové náklady	1 914 €	realizovaných 	 	
 	mesačný paušál V.O.SYSTEM	42 €	 VO	 	
Spolu:                                                                           		  51 683 €

Údaje platia pri zakúpení jednej licencie V.O.SYSTEM a licencie PROe.biz PARK mono.

Náklady na realizáciu e-aukcií interným zamestnancom – 2. rok
		
Náklady na zamestnanca	PROe.biz	Ostatné náklady	Spolu	
22 968 €	792 €	0 €	23 760 €	

Investičné a prevádzkové náklady (1. rok):

investičné – licencia V.O.SYSTEM		2 321 €
	              licencia PROe.biz		34 058 €
	              Spolu:		36 379 €

prevádzkové – mzdové náklady 		11 484 €
	                  mesačný paušál V.O.SYSTEM 		294 €
                        ročný poplatok PROe.biz		792 €
	                  počítačové vybavenie		1 050 €
	                  zariadenie kancelárie		1 684 €
	                 Spolu:		15 304 €

Finančné zebezpečenie

	Keďže na  zavedenia elektronického verejného obstarávania nie sú na rok 2009 rozpočtované žiadne finančné prostriedky, na jeho krytie navrhujeme využiť mimorozpočtové prostriedky z prebytkov hospodárenia za rok 2008.

Verejné obstarávania v MČ Bratislava-Petržalka 2007-2008

2008				
Predmet verejného obstarávania	Suma v Sk	Metóda VO	Subjekt	
Verejné obstaranie - kamerový systém	588 488	ZNH	MU	
Výberové konanie - Garážové brány	2 019 118	Podprahová	MU	
Verejné obstaranie - Plynofikácia	719 997	ZNH	SSŠAŠZ	
Verejné obstaranie na vykonanie stavebných prác	2 250 000	ZNH	MKP	
Verejné obstaranie - Pasportizácia drevín - 1. etapa	304 602	ZNH	MU	
Verejné obstaranie – MŠ Šustekova 33	799 000	ZNH	SSŠAŠZ	
Verejné obstaranie - MŠ Bradáčova 4	951 436	ZNH	SSŠAŠZ	
Verejné obstaranie - MŠ Jankolova 8	473 237	ZNH	SSŠAŠZ	
Výzva na predloženie ponúk - Obnova veľkokuchynských zar.	2 218 193	Podprahová	SSŠAŠZ	
Verejné obstaranie – ZŠ Nobelovo nám 6	564 471	ZNH	SSŠAŠZ	
Verejné obstaranie – ZŠ Turnianska 10	700 386	ZNH	SSŠAŠZ	
Verejné obstaranie – MŠ Turnianska	520 717	ZNH	SSŠAŠZ	
Obstaranie tovarov - Bohrova	983 550	ZNH	SSŠAŠZ	
Výzva na predloženie ponúk – DOS Medveďovej	399 435	ZNH	MU	
Výzva na predloženie ponúk – vybudovanie terén. schodov 	166 433	ZNH	MU	
Výzva na predloženie ponúk – KRIS 	351 050	ZNH	MU	
Verejné obstaranie – ZŠ Dudova 2	991 095	ZNH	SSŠAŠZ	
Verejné obstaranie – ZŠ Pankúchova	769 687	ZNH	SSŠAŠZ	
Verejné obstaranie – MŠ Pifflova	320 963	ZNH	SSŠAŠZ	
Výzva na predloženie ponúk – oprava čerpacej stanice	640 946	ZNH	MU	
Verejné obstaranie – MŠ Strečnianska 2	332 938	ZNH	SSŠAŠZ	
Výzva na predloženie ponúk – rekonštrukcia a zariadenie zas.	178 928	ZNH	MU	
Verejné obstaranie – Opravy chodníkov Bratislava-Petržalka	4 059	ZNH	MU	
Verejné obstaranie – Opravy komunikácií Bratislava-Petržalka	4 059	ZNH	MU	
Verejné obstaranie – MŠ Bradáčova 4	468 170	ZNH	SSŠAŠZ	
Verejné obstaranie - zákazka s nízkou hodnotou	238 000	ZNH	MKP	
Výzva na predloženie ponúk – elektr. systém evid. dochádzky	210 349	ZNH	MU	
Verejné obstaranie – Elektroinštalácia ZŠ Dudova	3 396 514	ZNH	SSŠAŠZ	
Užšia súťaž - Údržba a tvorba zelene	79 415 000	Nadlimitná	MU	
Výzva na predloženie ponúk – dodávateľ kancelárskych potrieb	999 000	ZNH	MU	
ZŠ Holíčska - viacúčelové ihrisko	1 749 420	ZNH	MU	
Výzva na predloženie ponúk - projekt Žehrianska	133 300	ZNH	MU	
Výzva na predloženie ponúk - preznačenie priechodov 	140 971	ZNH	MU	
Výzva na predloženie ponúk - zvislé a vodorovné značenie 	2 730 438	Podlimitná	MU	
Výzva na predloženie ponúk - bezbariérové úpravy chodníkov	192 338	ZNH	MU	
Výzva na predloženie ponúk - zmena organizácie dopravy	145 544	ZNH	MU	
Výzva na predloženie ponúk - bezbariérové úpravy chodníkov	498 725	ZNH	MU	
				
Spolu:	107 570 556		37	

MÚ – 20, SSŠAŠZ – 15, MKP – 2

ZNH – zákazka s nízkou hodnotou

2007				
Predmet verejného obstarávania	Suma v Sk	Metóda VO	Subjekt	
Verejné obstaranie - Pankúchova 4	2 999 112	ZNH	MU	
Obstaranie tovarov - Bohrova 1	327 404	ZNH	SSŠAŠZ	
Výzva na predloženie ponúk - Petržalka CITY	809 200	ZNH	MU	
Výzva na predloženie ponúk – prestavba Vlasteneckého nám.	208 250	ZNH	MU	
Výzva na predloženie ponúk - Zdravotnícke zariadenie a pom.	444 514	ZNH	SSS	
Výzva na predloženie ponúk - NÁBYTOK	643 951	ZNH	SSS	
Výzva na predloženie ponúk - ELEKTROSPOTREBIČE	379 650	ZNH	SSS	
Verejné obstaranie – rekonštrukcia strechy	548 198	ZNH	SSŠAŠZ	
Výzva na predloženie ponúk - polohovacie postele	1 189 913	ZNH	SSS	
Výzva na predloženie ponúk - vybavenie kúpelne	743 994	ZNH	SSS	
Verejné obstarávanie – ZŠ Nobelovo nám., obnova malieb v ŠJ	63 155	ZNH	SSŠAŠZ	
                                - MŠ Iljušinova, obnova PVC podláh	157 967	ZNH	SSŠAŠZ	
Verejné obstaranie - Budatínska 61	500 594	ZNH	SSŠAŠZ	
Verejné obstaranie – Mlynarovičova 23	534 057	ZNH	SSS	
Verejné obstaranie – zákazka z nízkou hodnotou	1 192 754	ZNH	SSŠAŠZ	
Verejné obstaranie - MŠ Turnianska	76 477	ZNH	SSŠAŠZ	
Verejné obstaranie – MŠ Bzovícka	299 714	ZNH	SSŠAŠZ	
Verejné obstaranie - Fedinova (komunikácie, chodníky)	135 469	ZNH	MU	
Verejné obstaranie – MŠ Gessayova, obnova PVC podláh	297 163	ZNH	SSŠAŠZ	
                             - MŠ Bradáčova, obnova malieb	66 299	ZNH	SSŠAŠZ	
Verejná súťaž - ZŠ Lachova, rek. osvetl. telocviční	279 482	ZNH	SSŠAŠZ	
Verejné obstaranie – MŠ Gessayova, maliarske práce	267 276	ZNH	SSŠAŠZ	
                             - MŠ Strečnianska, rek.strechy pav.DJ	730 477	ZNH	SSŠAŠZ	
Výzva na predloženie ponúk - územný plán Jantárová cesta	821 100	ZNH	MU	
Verejné obstaranie – Rek. striech, MŠ Lietavská pav. DJ	460 827	ZNH	SSŠAŠZ	
                            - Rek. striech ZŠ Nobelovo nám. Pav. B1	467 489	ZNH	SSŠAŠZ	
Verejné obstaranie – Rek. striech, MŠ Turnianska pav. HP	597 173	ZNH	SSŠAŠZ	
                            - Rek. striech ZŠ Černyševského Pav. B2	696 974	ZNH	SSŠAŠZ	
Výmena piesku	1 146 898	ZNH	SSŠAŠZ	
Verejné obstaranie tovaru a materiálu	373 638	ZNH	MU	
Výzva na predloženie ponúk - Znievska ul. Stavebná úprava	219 818	ZNH	MU	
Výzva na predloženie ponúk - Wolkrova ul. Stavebná úprava	223 332	ZNH	MU	
Výzva na predloženie ponúk - Iľjušinova ul. Stavebná úprava	256 823	ZNH	MU	
Výzva na predloženie ponúk - Beňadicka ul. Stavebná úprava	163 259	ZNH	MU	
Výzva na predloženie ponúk - Mlynarovičova ul. Stavebná úpr.	392 318	ZNH	MU	
Výzva na predloženie ponúk - Hrobákova ul. Stavebná úprava	170 392	ZNH	MU	
Výzva na predloženie ponúk - Znievska ul. Stavebná úprava	141 577	ZNH	MU	
Výzva na predloženie ponúk - Furdekova ul. Stavebná úprava	168 016	ZNH	MU	
Výzva na predloženie ponúk - Černyševského ul. Stavebná úpr.	200 557	ZNH	MU	
Výzva na predloženie ponúk - Mlynarovičova ul. Stavebná úpr.	247 497	ZNH	MU	
Výzva na predloženie ponúk - Ševčenkova ul. Stavebná úprava	251 580	ZNH	MU	
Výzva na predloženie ponúk - Ševčenkova 1,4,27 Oprava chodn.	276 431	ZNH	MU	
Výzva na predloženie ponúk - Veľký Draždiak, Oprava chodníka	430 060	ZNH	MU	
Výzva na predloženie ponúk - Bulíkova ul.  Oprava chodníka	203 389	ZNH	MU	
				
Spolu:	20 804 215		44	

MÚ – 20, SSŠAŠZ – 18, SSS – 6
ZNH – zákazka s nízkou hodnotou
Miestne zastupiteľstvo mestskej časti Bratislava-Petržalka
komisia podnikateľských činností

 Zápisnica č. 4/2009
zo zasadnutia komisie podnikateľských činností dňa  18. 03. 2009 - výpis

Prítomní :          -       Ing. Jiří Rusnok
                            -       Ing. Anton Brath
                            -       Stanislav Fiala
 		    -	Andrea  Jakubíková
Ospravedlnení :  -      Ing. Miloslav Košina  
 		    -	Vlastimila Antošková

Overovateľ zápisnice :  Stanislav Fiala  
Hlasovacie kvórum:       4  hlasy

    Program: 
  	1.    Otvorenie
2.   Zavedenie elektronického verejného obstarávania v mestskej časti             Bratislava-Petržalka
3.     Návrh VZN, ktorým sa mení VZN č. 3/1994 o zásadách hospodárenia  s majetkom mestskej časti Bratislava-Petržalka v znení neskorších všeobecne záväzných nariadení

Ad.2. Zavedenie elektronického verejného obstarávania v mestskej časti Bratislava-Petržalka

Komisia sa  predloženým návrhom podrobne zaoberala a prijala uznesenie.

Uznesenie č. 02/04/09

Komisia odporúča   miestnemu zastupiteľstvu : 
zakúpiť software V.O.SYSTEM a PROe.biz , na zakúpenie použiť finančné prostriedky z prebytkov hospodárenia za rok 2008
- čo sa týka personálneho zabezpečenia, komisia odporúča využiť vnútorný potenciál úradu vrátane kancelárie a počítačového vybavenia
- pre objektívne zhodnotenie budúceho využitia zamestnanca, ktorý bude obsluhovať software komisia žiada predložiť za roky 2007-2008, počet verejných obstarávaní v zmysle zákona o verejnom obstarávaní č.25/2006 Z. z. o verejnom obstarávaní a doplnení niektorých zákonov a podľa obchodného zákonníka s uvedením finančnej výšky predmetu obstarávania.

Hlasovanie: za  4,  proti 0, zdržal sa 0 .

                                                                                               Ing. Jiří Rusnok
                                                                             predseda komisie podnikateľských činností

Výpis uznesenia

zo zasadnutia komisie správy miestneho majetku a miestnych podnikov konaného dňa 23. 03. 2009

K bodu 4 

Návrh na zavedenie elektronického verejného obstarávania v mestskej časti Bratislava-Petržalka

Uznesenie:
1.	Komisia žiada rozčleniť náklady v členení na investičné a prevádzkové.
2.	V časovom nástupe zamestnanca do pracovného pomeru zosúladiť vyplácanie mzdy a odvodov s termínom nástupu.
3.	Doplniť množstvo prípadov a rozsah (finančné vyjadrenie) podľa plánu  obstarávaní.
4.	Predložiť rozsahom porovnateľnú tabuľku informácie o nákladoch pre alternatívu B – zabezpečenie externou spoločnosťou vykonávajúcou elektronické aukcie.

Hlasovanie:     za         6
                      proti        0
                      zdržal sa  0

V Bratislave,  23.03.2009

Za správnosť výpisu zodpovedá :                                                             Zápisnicu odsúhlasil  : 

Ing. Ján Kubička, v.r.                                                                              Ing. Peter Hrdlička, v.r.
                                                                                                                predseda komisie